Fanlar akademiyasi Energetika instituti tashkil etildi

Qarorga ko‘ra, quyidagilar institutning asosiy vazifalari etib belgilandi:
Institut davlat muassasasi shaklidagi yuridik shaxs hisoblanadi va O‘zbekiston Respublikasining Davlat gerbi tasviri tushirilgan hamda institut nomi davlat tilida yozilgan muhrga ega bo‘ladi. Fanlar akademiyasi tizimidagi ilmiy tashkilot sifatida davlat buyurtmalari va dasturlarini amalga oshirishda hamda fundamental va amaliy tadqiqotlarni olib borishda ishtirok etadi.
Institutga Fanlar akademiyasi ustavida belgilangan tartibda lavozimga tayinlanadigan va lavozimdan ozod etiladigan direktor rahbarlik qiladi hamda u akademiyaning tegishli vitse-prezidenti bilan kelishgan holda institut direktori tomonidan lavozimga tayinlanadigan va lavozimidan ozod etiladigan ikki nafar o‘rinbosarga, jumladan, direktorning ilm-fan bo‘yicha o‘rinbosari hamda direktorning umumiy masalalar bo‘yicha o‘rinbosariga ega bo‘ladi.
Fanlar akademiyasi prezidentiga, zarurat bo‘lganda, institut tuzilmasiga xodimlarning belgilangan umumiy cheklangan soni va mehnatga haq to‘lash fondi doirasida o‘zgartirishlar kiritish huquqi beriladi. Institut Toshkent shahar Yunusobod tumani Chingiz Aytmatov ko‘chasi 2B-uy manzilida joylashgan O‘zbekiston Respublikasi Fanlar akademiyasi Fizika-texnika institutining binosiga tekin foydalanish huquqi asosida joylashtiriladi.